stanford-oval/wikipedia huggingface dataset:
พาร์อะมอร์
การแสดงสด

ในปี 2007 พาร์อะมอร์ได้เล่นดนตรีอะคูสติกเปิดการแสดงใหญ่ของ Warped Tour ณ หอเกียรติยศร็อกแอนด์โรล และชุดกระโปรงของเฮย์ลีย์จากมิวสิกวิดีโอเพลง Emergency เองก็จัดแสดงในงานนั้นด้วย
ปี 2007 วงได้รับการประกาศจากนิตยสารโรลลิงสโตน ว่าเป็นวงที่ "น่าจับตามอง" พาร์อะมอร์ได้ถ่ายทอดสดผ่านโทรทัศน์ครั้งแรกในรายการ The Sauce ของ Fuse Networks  เพลงที่สองของอัลบัมRiot! ชื่อ "Hallelujah" ถูกปล่อยออกมาวันที่ 30 กรกฎาคม 2007 ผ่านทางอินเทอร์เน็ตและโทรทัศน์ในสหราชอาณาจักร ในมิวสิกวิดีโอส่วนใหญ่เป็นวิดีโอจากการถ่ายเบื้องหลังเวทีและการแสดงสดของช่วงอัลบัม All We Know Is Falling
สิงหาคม ปี 2007 พาร์อะมอร์ปรากฏตัวในโทรทัศน์ช่อง เอ็มทีวี เพื่อเล่นอะคูสติกเพลงของพวกเขาประกอบโฆษณารายการเอ็มทีวีรายการ "MTV Artists of the Week" โดยถ่ายทำในธีมการแคมป์รอบกองไฟในควีนส์ รัฐนิวยอร์ก ซึ่งเขียนและกำกับโดย อีแวน ซิลเวอร์ และ กีนา ฟอร์จูนาโต MTV.com ยังทำ วิดีโอสั้น เก็บถาวร 2008-03-17 ที่ เวย์แบ็กแมชชีน ของวงเพื่อโปรโมทอัลบัมRiot!ด้วย และเป็นเวลาว่าสัปดาห์ที่มิวสิกวิดีโอเพลง Misery Business ติดอันดับหนึ่งวิดีโอที่มีการสตรีมมากที่สุดในเว็บเอ็มทีวี  ในวันที่ 8 เดือนตุลาคม พาร์อะมอร์แสดงสดเพลง Misery Business ใน Late Night with Conan O'Brien โดยได้วงถูกแนะนำโดยแม็กซ์ ไวน์เบิร์ก ขณะที่พวกเขาเจอกันที่ Warped Tour ปี 2007 ในเดือนสิงหาคม พาร์อะมอร์ได้มีส่วนร่วมในมิวสิกวิดีโอของ นิวฟาวด์กลอรี ที่คัฟเวอร์เพลง "Kiss Me" ของ ซิกเพนซ์ นัน เดอะ ริชเชอร์
จากวันที่ 29 กันยายน ถึง 1 พฤศจิกายน ปี 2009 พาร์อะมอร์จัดทัวร์ในอเมริกาเหนือของอัลบัม Brand New Eyes  และส่วนทัวร์ของอัลบัมที่สี่อย่าง Paramore จัดในอเมริกาเหนือตั้งแต่วันที่ 15 ตุลาคม ถึง 27 พฤศจิกายน ปี2013  และตั้งแต่วันที่ 19 มิถุนายน ถึง 17 สิงหาคม ปี 2014 พาร์อะมอร์ได้จัดทัวร์ร่วมกับวง ฟอลล์เอาต์บอย ในชื่อทัวร์ว่า Monumentour
สมาชิก

สมาชิกปัจจุบัน
เฮย์ลีย์ วิลเลียมส์ – ร้องนำ, คีย์บอร์ด (2004–ปัจจุบัน)
เทย์เลอร์ ยอร์ก – กีตาร์ (2009–ปัจจุบัน), คีย์บอร์ด (2012–ปัจจุบัน)
แซค แฟร์โร – กลอง, เพอร์คัชชัน (2004–2010, 2017–ปัจจุบัน), คีย์บอร์ด, ร้องประสาน (2017–ปัจจุบัน)
สมาชิกร่วมทัวร์
โจอี้ ฮาวเวิร์ด – กีตาร์เบส, ร้องประสาน (2015–ปัจจุบัน)
โลแกน แม็คเคนซี – กีตาร์, คีย์บอร์ด (2017–ปัจจุบัน)
โจเซฟ มัลเลน – เพอร์คัชชัน (2017–ปัจจุบัน)
ไบรอัน รอเบิร์ต โจนส์ – กีตาร์, ร้องประสาน (2022–ปัจจุบัน)
อดีตสมาชิก
จอช แฟร์โร – กีตาร์ลีด, ร้องประสาน (2004–2010)
เจเรมี เดวิส – กีตาร์เบส (2004–2015)
เจสัน บายนัม – กีตาร์ริทึม, ร้องประสาน (2004–2005)
จอห์น เฮมบรี – กีตาร์เบส (2005)
ฮันเตอร์ แลมบ์ – กีตาร์ริทึม, ร้องประสาน (2005–2007)
ผลงาน

สตูดิโออัลบั้ม
All We Know Is Falling (2005)
Riot! (2007)
Brand New Eyes (2009)
Paramore (2013)
After Laughter (2017)
This Is Why (2023)
อัลบั้มบันทึกการแสดงสด
Live In The UK (2008)
The Final Riot! (2008)
อีพี
The Summer Tic (2006)
ซาวด์แทร็คส์
Sound of Superman (2006)
Twilight  (2008)
Transformers: Dark of the Moon (2011)
คอนเสิร์ตทัวร์

คอนเสิร์ตทัวร์วง
The Final Riot! Tour (2008)
Brand New Eyes World Tour (2009–2012)
The Self-Titled Tour (2013–2015)
After Laughter Tour (2017–2018)
คอนเสิร์ตทัวร์ร่วม
Honda Civic Tour (2010)
Monumentour (2014)
การแสดงเปิดงาน
Summer Tour 2009 (2009)
21st Century Breakdown World Tour (2010)
แหล่งข้อมูลอื่น

เว็บไซต์อย่างเป็นทางการ
เว็บไซต์แฟนคลับในประเทศไทย
พาร์อะมอร์แสดงสดใน พอร์ตแลนด์ รัฐออริกอน เดือนมกราคม 2006
แซค แฟร์โร (มือกลอง), เฮย์ลีย์ วิลเลียมส์ (นักร้องนำ) และ เจเรมี เดวิส (มือเบส) แสดงสดในทัวร์ 2007 Vans Warped Tour ณ  Tweeter Center at the Waterfront เมืองแคมเดน รัฐนิวเจอร์ซีย์
พาร์อะมอร์ ณ The Social ออร์แลนโด, รัฐฟลอริดา วันที่ 23 เมษายน 2007
พาร์อะมอร์ ณ แวนคูเวอร์ 2009
วิลเลียมส์ และยอร์กแสดงสดกับพาร์อะมอร์ 2013
พาร์อะมอร์ขณะแสดงในคอนเสิร์ต Monumentour
ตำบลหนองบุนนาก

| ตำบลหนองบุนนาก |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Nong Bunnak
ตำบลหนองบุนนากที่ตั้งในภาคตะวันออกเฉียงเหนือแสดงแผนที่จังหวัดนครราชสีมาตำบลหนองบุนนากตำบลหนองบุนนาก (ภาคตะวันออกเฉียงเหนือ)แสดงแผนที่ภาคตะวันออกเฉียงเหนือตำบลหนองบุนนากตำบลหนองบุนนาก (ประเทศไทย)แสดงแผนที่ประเทศไทย
พิกัด: 14°41′44″N 102°27′06″E﻿ / ﻿14.695547°N 102.451786°E﻿ / 14.695547; 102.451786
ประเทศ: ไทย
จังหวัด: นครราชสีมา
อำเภอ: หนองบุญมาก
พื้นที่
 • ทั้งหมด: 101.29 ตร.กม. (39.11 ตร.ไมล์)
ประชากร (2564)
 • ทั้งหมด: 10,670 คน
 • ความหนาแน่น: 110 คน/ตร.กม. (270 คน/ตร.ไมล์)
รหัสไปรษณีย์ : 30410
รหัสภูมิศาสตร์: 302201
 ส่วนหนึ่งของสารานุกรมประเทศไทย
| องค์การบริหารส่วนตำบลหนองบุนนาก |
| --- | --- |
องค์การบริหารส่วนตำบล
ประเทศ:  ไทย
จังหวัด: นครราชสีมา
อำเภอ: หนองบุญมาก
การปกครอง
 • นายก: นายยงยุทธ ยอดยิ่งยง
รหัส อปท.: 06302207
ที่อยู่ที่ทำการ: ที่ทำการองค์การบริหารส่วนตำบลหนองบุนนาก ตำบลหนองบุนนาก อำเภอหนองบุญมาก จังหวัดนครราชสีมา 30410
เว็บไซต์: www.nongbunnak.go.th
 ส่วนหนึ่งของสารานุกรมประเทศไทย
ตำบลหนองบุนนาก เป็นตำบลหนึ่งในอำเภอหนองบุญมาก จังหวัดนครราชสีมา ทั้งพื้นที่ของตำบลบริหารโดย องค์การบริหารส่วนตำบลหนองบุนนาก
ประวัติ

บริเวณตำบลหนองบุนนากในสมัยก่อน มีต้นไม้ชนิดหนึ่งชื่อ ต้นบุนนาก เกิดอยู่บริเวณหนองน้ำขนาดใหญ่ ต่อมาจึงเรียกว่าหนองบุนนาก เมื่อก่อนขึ้นอยู่ในเขตการปกครองของตำบลสารภี อำเภอโชคชัย และต่อมาได้แยกเขตการปกครองเป็นกิ่งอำเภอหนองบุนนาก ต่อมาได้ยกฐานะเป็นอำเภอหนองบุนนาก และเปลี่ยนชื่อเป็นอำเภอหนองบุญมาก โดยมีนายสว่าง เป็นกำนันประจำตำบลคนแรก ต่อมาได้แยกการเขตการปกครองเป็นตำบลหนองบุนนาก มีนายทองขาว ประสาทไทย เป็นกำนันประจำตำบลหนองบุนนากคนแรก เดิมมีหมู่บ้านจำนวน 9 หมู่ ต่อมาได้แยกหมู่บ้านเพื่อเป็นการสะดวกต่อการปกครอง ปัจจุบันมีหมู่บ้านทั้งหมด 17 หมู่
อาณาเขต

ทิศเหนือ ติดต่อกับตำบลไทยเจริญ อำเภอหนองบุญมาก จังหวัดนครราชสีมา
ทิศตะวันออก ติดต่อกับตำบลบุกระสัง อำเภอหนองกี่ จังหวัดบุรีรัมย์
ทิศใต้ ติดต่อกับตำบลสุขไพบูลย์ อำเภอเสิงสาง จังหวัดนครราชสีมา
ทิศตะวันตก ติดต่อกับตำบลหนองตะไก้ อำเภอหนองบุญมาก จังหวัดนครราชสีมา
หมู่บ้าน

ตำบลหนองบุนนากแบ่งการปกครองออกเป็น 17 หมู่บ้าน คือ
หมู่ที่ 1 บ้านหนองบุนนาก
หมู่ที่ 2 บ้านโคกพลวง
หมู่ที่ 3 บ้านสระคล้า
หมู่ที่ 4 บ้านหัวทำนบ
หมู่ที่ 5 บ้านปลักข่อย
หมู่ที่ 6 บ้านหนองบุนนาก
หมู่ที่ 7 บ้านหนองยายเทียม
หมู่ที่ 8 บ้านหนองไทร
หมู่ที่ 9 บ้านยุบใหญ่
หมู่ที่ 10 บ้านสว่างพัฒนา
หมู่ที่ 11 บ้านซับตะคร้อ
หมู่ที่ 12 บ้านรุ่งเรือง
หมู่ที่ 13 บ้านหนองหว้า
หมู่ที่ 14 บ้านแสนสุข
หมู่ที่ 15 บ้านเกษมสุข
หมู่ที่ 16 บ้านหนองจานพัฒนา
หมู่ที่ 17 บ้านหนองรังกา
ศาสนสถาน

ประชาชนในตำบลหนองบุนนากส่วนมากจะนับถือศาสนาพุทธ โดยมีศาสนสถาน 10 แห่ง คือ
สำนักสงฆ์บ้านโคกพลวง ตั้งอยู่ที่ บ้านโคกพลวง หมู่ที่ 2
สำนักสงฆ์บ้านสระคล้า ตั้งอยู่ที่ บ้านสระคล้า หมู่ที่ 3
วัดบ้านหัวทำนบ ตั้งอยู่ที่ บ้านหัวทำนบ หมู่ที่ 4
วัดบ้านหนองยายเทียม ตั้งอยู่ที่ บ้านหนองยายเทียม หมู่ที่ 7
สำนักสงฆ์บ้านหนองไทร ตั้งอยู่ที่ บ้านหนองไทร หมู่ที่ 8
สำนักสงฆ์ วัดป่าเมตตาธรรม ตั้งอยู่ที่ บ้านยุบใหญ่ หมู่ที่ 9
วัดซับอุดมธรรม ตั้งอยู่ที่ บ้านซับตะคร้อ หมู่ที่ 11
สำนักสงฆ์บ้านหนองหว้า ตั้งอยู่ที่ บ้านหนองหว้า หมู่ที่ 13
วัดแสนสุขสันติธรรม ตั้งอยู่ที่ บ้านแสนสุข หมู่ที่ 14
วัดบ้านหนองบุนนาก ตั้งอยู่ที่ บ้านหนองจานพัฒนา หมู่ที่ 16
การสาธารณสุข

ในพื้นที่องค์การบริหารส่วนตำบลหนองบุนนาก มีโรงพยาบาลส่งเสริมสุขภาพตำบล จำนวน 2 แห่ง คือ
โรงพยาบาลส่งเสริมสุขภาพตำบลหัวทำนบ ตั้งอยู่บริเวณพื้นที่หมู่ที่ 10 บ้านสว่างพัฒนา
โรงพยาบาลส่งเสริมสุขภาพตำบลหนองจานพัฒนา ตั้งอยู่บริเวณพื้นที่หมู่ที่ 16 บ้านหนองจานพัฒนา
การคมนาคม

เมื่อเดินทางโดยรถยนต์ ตำบลหนองบุนนากอยู่ห่างจากตัวจังหวัดนครราชสีมาประมาณ 70 กิโลเมตร และอยู่ห่างกรุงเทพมหานครประมาณ 290 กิโลเมตร
รถโดยสารประจำทาง ม.1 และ ม.2 สาย 274 นครราชสีมา–สุรินทร์
รถโดยสารประจำทาง ม.2 สาย 4155 นครราชสีมา–เสิงสาง หาดชมตะวัน
รถโดยสารประจำทาง ม.1 และ ม.2 สาย 821 นครราชสีมา–อรัญประเทศ ตลาดโรงเกลือ
รถโดยสารประจำทาง ม.1 และ ม.2 สาย 285 นครราชสีมา–อุบลราชธานี
รถโดยสารประจำทาง ม.2 (ต) รถตู้ สาย 273 นครราชสีมา–หนองกี่–นางรอง–บุรีรัมย์
รถโดยสารประจำทาง ม.1 สาย 31 กรุงเทพมหานคร–สุรินทร์
รถโดยสารประจำทาง ม.1 สาย 32 กรุงเทพมหานคร–บุรีรัมย์
รถโดยสารประจำทาง ม.1 สาย 926 กรุงเทพมหานคร–ศรีสะเกษ
รถโดยสารประจำทาง ม.2 (ต) รถตู้ สาย 31 กรุงเทพมหานคร–สุรินทร์ กรุงเทพมหานคร–หนองบุญมาก
การศึกษา

ในพื้นที่องค์การบริหารส่วนตำบลหนองบุนนาก มีศูนย์พัฒนาเด็กเล็ก จำนวน 3 แห่ง คือ
ศูนย์พัฒนาเด็กเล็กองค์การบริหารส่วนตำบลหนองบุนนาก ตั้งอยู่ในบริเวณพื้นที่ ที่ทำการองค์การบริหารส่วนตำบลหนองบุนนาก หมู่ที่ 16
ศูนย์พัฒนาเด็กเล็กองค์การบริหารส่วนตำบลหนองบุนนาก หมู่ที่ 7 ตั้งอยู่ในบริเวณพื้นที่ โรงเรียนเทียมนครวิทยา หมู่ที่ 7
ศูนย์พัฒนาเด็กเล็ก บ้านยุบใหญ่ หมู่ที่ 9 ตั้งอยู่ในบริเวณที่ดินสาธารณะ บ้านยุบใหญ่ หมู่ที่ 9
มีโรงเรียนในพื้นที่ระดับประถมศึกษา (ที่ทำการสอนตั้งแต่อนุบาลถึงประถมศึกษาปีที่ 6) จำนวน 1 โรงเรียน คือ
โรงเรียนบ้านหนองไทร
และโรงเรียนการศึกษาขั้นพื้นฐานจำนวน 3 โรงเรียน คือ
โรงเรียนบ้านหนองบุนนาก
โรงเรียนบ้านสว่างวิทยา
โรงเรียนเทียมนครวิทยา
ประสาท สุขุม

| ประสาท สุขุม |
| --- | --- |

ข้อมูลส่วนบุคคล
เกิด: 20 มีนาคม พ.ศ. 2444 จังหวัดสงขลา ประเทศสยาม
เสียชีวิต: 30 กรกฎาคม พ.ศ. 2516 (72 ปี) จังหวัดนนทบุรี ประเทศไทย
พรรคการเมือง: อิสระ
คู่สมรส: เจ้าพรรณคำ ณ เชียงใหม่
บุตร: ประสิทธิ์ สุขุม
บุพการี: เจ้าพระยายมราช (ปั้น สุขุม) (บิดา) ตลับ ณ ป้อมเพชร (มารดา)
อาชีพ: ช่างภาพ นักการเมือง นักธุรกิจ

ประสาท สุขุม ผู้กำกับภาพในภาพยนตร์ ผู้กำกับภาพยนตร์ และอดีตสมาชิกสภาผู้แทนราษฎรจังหวัดพระนคร
ประวัติ

ประสาท สุขุม เกิดเมื่อวันที่ 20 มีนาคม พ.ศ. 2444 ณ จวนเทศาภิบาลจังหวัดสงขลา เป็นบุตรของ เจ้าพระยายมราช (ปั้น สุขุม) ซึ่งขณะนั้นดำรงตำแหน่งสมุหเทศาภิบาลสงขลา กับ ท่านผู้หญิงตลับ (สกุลเดิม ณ ป้อมเพชร) มีพี่น้องร่วมมารดาดังรายนามคือ
พระยาสุขุมนัยวินิต (สวาสดิ์ สุขุม)
เด็กหญิงไสว สุขุม
เด็กหญิงแปลก สุขุม
หลวงพิสิษฐ์สุขุมการ (ประพาส สุขุม)
พระพิศาลสุขุมวิท (ประสบ สุขุม)
นายประสาท สุขุม
หลวงสุขุมนัยประดิษฐ (ประดิษฐ์ สุขุม)
นายประวัติ สุขุม
เด็กหญิงเล็ก สุขุม
คุณหญิงประจวบ สุขุม
ประสาทเข้าศึกษาในโรงเรียนมหาดเล็กหลวง เมื่อวันที่ 1 มิถุนายน พ.ศ. 2454 ในวันเปิดโรงเรียนใหม่ในรัชกาลที่หก เมื่อ พ.ศ. 2458 ได้ทรงพระกรุณาโปรดเกล้าฯให้เป็นมหาดเล็กรับใช้คนหนึ่งในจำนวนมหาดเล็กรับใช้ชุดแรก 8 คน ตรงกับที่ในประเทศอังกฤษเรียกว่า State Page
ด้านชีวิตครอบครัว สมรสกับ เจ้าพรรณคำ ณ เชียงใหม่ อดีตข้าหลวงใน พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา มีบุตรชายนามว่า ประสิทธิ์ สุขุม
การทำงาน

เมื่อสงครามโลกครั้งที่หนึ่งสงบลงแล้ว พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯให้ไปศึกษาวิชาการถ่ายภาพยนตร์ในสหรัฐอเมริกา ได้เรียนอยู่จนสิ้นรัชกาล นับว่าเป็น ช่างกล้องถ่ายภาพยนตร์ และเป็นสมาชิกในสมาคมช่างถ่ายภาพยนตร์อเมริกัน (American  Society  of  Cinematographer :  A.S.C.)  ซึ่งเป็นคนไทยคนแรกได้ไปเรียนและฝึกงานการถ่ายทำภาพยนตร์ในโรงถ่ายภาพยนตร์ที่ฮอลลีวู้ด ตั้งแต่ปี พ.ศ. 2466 รุ่นเดียวกับ เจมส์ หว่อง โห ตากล้องชาวจีน
ประสาทสุขุมยังเป็นผู้กำกับภาพในภาพยนตร์เรื่อง พระเจ้าช้างเผือก และเป็นหนึ่งในผู้ร่วมก่อตั้ง บริษัท ภาพยนตร์ไทย หรือ ไทยฟิล์ม ร่วมกับ พระเจ้าวรวงศ์เธอ พระองค์เจ้าภาณุพันธุ์ยุคล และนายพจน์ สารสิน โดยในปี พ.ศ. 2481 ได้สร้างภาพยนตร์ขึ้น 3 เรื่อง คือ ถ่านไฟเก่า (2481), แม่สื่อสาว (2481) และ วันเพ็ญ (2482) ก่อนจะขายกิจการและโรงถ่ายให้แก่กองทัพอากาศไทย ไปใน พ.ศ. 2483 ต่อมาได้สร้างภาพยนตร์อีก 1 เรื่อง คือ แผ่นดินของใคร เมื่อปี พ.ศ. 2502 ก่อนจะมีการเปลื่ยนแปลงจาก บริษัท ไทยฟิล์ม มาเป็น ไทยฟิล์ม โปรดักชั่น และในปี พ.ศ. 2552 ก็เปลื่ยนชื่อเป็น ไทยนครฟิล์ม จนถึงปัจจุบัน
นอกจากนี้ ประสาท สุขุม ยังได้ดำเนินกิจการส่วนตัวอีกหลายอย่าง ที่สำคัญที่สุดคือ การก่อตั้งเตาผลิตอิฐบางบัวทอง ซึ่งถือกันว่าเป็นอิฐมอญที่มีคุณภาพดีที่สุดในยุคหนึ่ง ทั้งยังสนับสนุนชื่นชอบดนตรีไทยเป็นอย่างยิ่ง ภายหลังได้เลิกกิจการทั้งหมดและได้ย้ายมาใช้ชีวิตอย่างสงบที่บ้านพักตำบลบางขุนพรหม
การเมือง

ประสาทลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเพิ่มเติม สิงหาคม พ.ศ. 2489 โดยสมัครรับเลือกตั้งในจังหวัดพระนคร และได้รับเลือกตั้ง
ถึงแก่กรรม

บั้นปลายชีวิตของประสาทนั้น เขาป่วยเป็นโรคปอดบวม และเข้ารักษาตัวในโรงพยาบาลชลประทาน จนถึงแก่กรรมเมื่อวันที่ 30 กรกฎาคม พ.ศ. 2516 เวลา 01:30 นาที สิริอายุได้ 72 ปี ได้รับพระราชทานเพลิงศพ ณ เมรุวัดธาตุทอง ในวันจันทร์ที่ 6 สิงหาคม พ.ศ. 2516
เครื่องราชอิสริยาภรณ์

พ.ศ. 2460 –  เหรียญรัตนาภรณ์ รัชกาลที่ 6 ชั้นที่ 5 (ว.ป.ร.5)
พื้นดิน

แผนที่แสดงเนื้อที่ของพื้นดินบนโลก โดยใช้เฉดสีเขียวและเหลือง
พื้นดิน หรือ แผ่นดิน  (อังกฤษ: Land หรือ dry land) คือ พื้นผิวที่เป็นของแข็งบนโลกซึ่งไม่ได้ครอบคลุมถึงพื้นน้ำ พื้นดินเป็นพื้นที่ประกอบกิจกรรมส่วนใหญ่ของมนุษย์ตลอดประวัติศาสตร์ซึ่งมีคุณูปการต่อการเกษตรกรรม การตั้งถิ่นฐาน และเป็นแหล่งทรัพยากรธรรมชาติต่าง ๆ สิ่งมีชีวิตบนพื้นดินบางชนิด เช่น พืชบกและสัตว์บก ได้พัฒนาจากสายพันธ์ดั้งเดิมซึ่งเคยอาศัยอยู่ในน้ำมาก่อน พื้นที่ซึ่งเป็นบริเวณที่พื้นดินติดกับพื้นน้ำจะถูกเรียกว่าพื้นที่ชายฝั่ง
การแบ่งแยกระหว่างพื้นดินและพื้นน้ำเป็นแนวคิดพื้นฐานของมนุษย์ซึ่งแตกต่างออกไปตามเขตอำนาจในแต่ละท้องที่หรือปัจจัยอื่น ๆ เขตแดนทางทะเลเป็นตัวอย่างหนึ่งของการแบ่งแยกโดยใช้หลักทางการเมือง มีเขตแดนทางธรรมชาติหลายอย่างซึ่งช่วยในการกำหนดพื้นน้ำและพื้นดินได้อย่างชัดเจน ธรณีสัณฐานที่เป็นหินแข็งจะแบ่งแยกได้ง่ายกว่าเขตแดนที่เป็นบึงหรือแอ่งน้ำเมื่อไม่มีตำแหน่งที่ชัดเจนของบริเวณที่เป็นจุดสิ้นสุดของพื้นดินและจุดเริ่มต้นของพื้นน้ำ การแบ่งแยกอาจแตกต่างกันไปตามกระแสน้ำและสภาพอากาศ
ประวัติศาสตร์ของพื้นดินบนโลก

วัตถุที่เก่าแก่ที่สุดที่พบในระบบสุริยะมีอายุตั้งแต่ 4.5672±0.0006 พันล้านปี ดังนั้นโลกจึงถือกำเนิดขึ้นจากการรวมมวลช่วงระหว่าง 4.54±0.04 พันล้านปี จากการกำเนิดและวิวัฒนาการของระบบสุริยะ โลกยุคแรกก่อตัวขึ้นควบคู่ไปกับการกำเนิดดวงอาทิตย์ ในทฤษฎี เนบิวลาดวงอาทิตย์ได้แยกออกจากเมฆโมเลกุลด้วยการยุบตัวของแรงโน้มถ่วง ซึ่งเริ่มหมุนและแผ่ราบเปลี่ยนเป็นแผ่นจานดาวฤกษ์ ซึ่งดาวเคราะห์ต่าง ๆ ได้ก่อตัวขึ้นควบคู่ไปกับดาวฤกษ์ โดยเนบิลาประกอบไปด้วยแก๊ส น้ำแข็งยักษ์ และฝุ่นคอสมิก (ตัวอย่างเช่นนิวไคลด์ดึกดำบรรพ์) ในสมมติฐานเนบิวลา การเกิดดาวเคราะห์ได้เริ่มขึ้นหลังจากอนุภาคดาวเคราห์เพิ่มขึ้นจากการยึดเหนียวและแรงโน้มถ่วง การหลอมรวมของโลกยุคแรกยังคงดำเนินการไปอีก 10-20 ล้านปี
ชั้นบรรยากาศและมหาสมุทรของโลกได้เกิดขึ้นจากการระเบิดของภูเขาไฟและปล่อยแก๊สและไอน้ำ รวมถึงยังได้รับจากน้ำและน้ำแข็งจากดาวเคราะห์น้อย ดาวเคราะห์แรกเริ่ม และดาวหาง แก๊สเรือนกระจกในชั้นบรรยากาศช่วยปกป้องมหาสมุทรจากการแข็งตัวขณะที่ดวงอาทิตย์เกิดใหม่ยังมีความสว่างดวงอาทิตย์เพียงร้อยละ 70 ช่วง 3.5 พันล้านปี สนามแม่เหล็กของโลกได้เกิดขึ้นซึ่งช่วยป้องกันลมสุริยะไม่ให้พัดผ่านชั้นบรรยากาศของโลก ชั้นบรรยากาศและมหาสมุทรของโลกยังคงมีอิทธิพลต่อรูปร่างบนผิวโลกอย่างต่อเนื่องจากการกัดเซาะและการพัดผ่านวัตถุบนพื้นผิว
เปลือกโลกซึ่งมีลักษณะแข็งในปัจจุบันถูกสร้างขึ้นเมื่อพื้นผิวหลอมเหลวชั้นนอกของดาวเคราะห์โลกเย็นตัวกลายเป็นของแข็งขณะที่ไอน้ำเริ่มสะสมในชั้นบรรยากาศ เมื่อพื้นดินเริ่มมีความสามารถในการเอื้ออำนวยต่อสิ่งมีชีวิต ความหลากหลายทางชีวภาพค่อย ๆ พัฒนาขึ้นเป็นเวลากว่าหนึ่งร้อยล้านปี การเพิ่มขึ้นยังคงดำเนินอยู่ยกเว้นเมื่อเกิดการสูญพันธุ์เป็นจำนวนมาก
พื้นดินบนดาวเคราะห์อื่น ๆ

ดาวเคราะห์ส่วนใหญ่ที่มนุษย์รู้จักมีทั้งดาวเคราะห์ยักษ์ที่เป็นแก๊สและดาวเคราะห์คล้ายโลกที่เป็นของแข็ง ดาวเคราะห์คล้ายโลกประกอบด้วยดาวพุธ ดาวศุกร์ โลก และดาวอังคาร โดยพื้นผิวของดาวเคราะห์ชั้นในเหล่านี้มีมีองค์ประกอบของหินและแกนกลางเป็นโลหะ ขณะที่ดาวเคราะห์ยักษ์ประกอบด้วยดาวพฤหัสบดี ดาวเสาร์ ดาวยูเรนัส และดาวเนปจูนซึ่งเป็นดาวเคราะห์ขนาดใหญ่มีพื้นผิวดินเป็นแกนหินขนาดเล็กเพียงอย่างเดียวล้อมรอบด้วยชั้นบรรยากาศที่หนาแน่น ดาวแก๊สยักษ์คือดาวพฤหัสบดีและดาวเสาร์มีชั้นพื้นผิวที่ประกอบด้วยไฮโดรเจนเหลวแทนที่จะเป็นพื้นดินแข็งซึ่งในทางธรณีวิทยาดาวเคราะห์ยังไม่เป็นที่เข้าใจมากนัก ความเป็นไปได้ของดาวยูเรนัสและดาวเนปจูน (ดาวน้ำแข็งยักษ์) มีความร้อนแรงอัดสูงและน้ำยิ่งยวดภายใต้ชั้นบรรยากาศหนาทึบได้รับการตั้งสมมุติฐานขณะที่องค์ประกอบของดาวเคราะห์ยังไม่เป็นที่เข้าใจมากนัก การศึกษาของวิคโทโรวิคซ์และคนอื่น ๆ ในปี 2006 ได้ตัดความเป็นไปได้ของการมีน้ำใน "มหาสมุทร" ที่มีอยู่ในดาวเนปจูน แม้ว่าบางการศึกษาได้แสดงให้เห็นว่ามหาสมุทรซึ่งมีองค์ประกอบของเพชรเหลวสามารถเป็นไปได้ พื้นผิวทั้งหมดของดาวเคราห์หินหรือดวงจันทร์ถือว่าเป็นพื้นดินแม้ว่าจะไม่มีทะเลหรือมหาสมุทรก็ตาม ส่วนประกอบของดาวเคราะห์ที่มีชั้นบรรยากาศบาง ๆ มักมีพื้นดินที่เด่นชัดจากการตกของอุกกาบาตเนื่องจากสภาพของชั้นบรรยากาศมักจะเผาไหม้วัตถุที่ตกลงมาและกระทบพื้นผิวอย่างรุนแรง พื้นดินของดาวเคราะห์นอกเหนือจากโลกยังสามารถซื้อและขายได้แม้ว่ากรรมสิทธิ์ของอสังหาริมทรัพย์นอกโลกจะไม่เป็นที่ยอมรับจากหน่วยงานใด ๆ
พื้นดินและภูมิอากาศ

พื้นดินของโลกมีปฏิสัมพันธ์และมีอิทธิพลต่อสภาพภูมิอากาศอย่างมากเนื่องจากพื้นผิวมีการเพิ่มขึ้นของความร้อนและการเย็นตัวที่รวดเร็วกว่าอากาศและน้ำ ละติจูดของพื้นดินจะส่งผลต่อปริมาณรังสีจากดวงอาทิตย์ที่กระทบพื้นผิว พื้นที่ละติจูดสูงจะได้รับปริมาณรังสีจากดวงอาทิตย์น้อยกว่าพื้นที่ละติจูดต่ำ ความสูงของพื้นดินเป็นสิ่งสำคัญในการสร้างและเปลี่ยนแปลงการไหลเวียนของอากาศและหยาดน้ำฟ้าบนโลก ธรณีสัณฐานขนาดใหญ่เช่นเทือกเขาก่อให้เกิดการเบี่ยงเบนของพลังงานลม และสร้างอากาศเบาบางและกักเก็บความร้อนได้น้อยลง เมื่อมวลอากาศสูงขึ้น ผลกระทบจากความเย็นทำให้เกิดการควบแน่นและหยาดน้ำฟ้า การสะท้อนแสงของโลกที่เรียกว่าอัตราส่วนรังสีสะท้อนของดาวเคราะห์และชนิดของสิ่งปกคลุมดินซึ่งรับพลังงานจากดวงอาทิตย์ส่งผลต่อปริมาณของพลังงานซึ่งสะท้อนหรือถ่ายโอนไปยังโลก พืชพันธุ์มีอัตราส่วนรังสีสะท้อนต่ำซึ่งหมายถึงพื้นผิวที่ปกคลุมด้วยพืชจะดูดซับพลังงานของดวงอาทิตย์ได้ดี ป่ามีค่าอัตราส่วนรังสีสะท้อนร้อยละ 10-15 ขณะที่ทุ่งหญ้าค่าอัตราส่วนรังสีสะท้อนที่ร้อยละ 15-20 เมื่อเทียบกับพื้นทรายในบริเวณแห้งแล้งจะมีค่าอัตราส่วนรังสีสะท้อนที่ร้อยละ 25-40 การใช้ที่ดินของมนุษย์มีบทบาทต่อสภาพภูมิอากาศในระดับภูมิภาคและระดับโลก เมืองที่มีประชากรหนาแน่นจะอุ่นขึ้นและเกิดปรากฏการณ์เกาะความร้อนซึ่งมีผลต่อหยาดน้ำฟ้า การปกคลุมของเมฆ และอุณหภูมิของภูมิภาคนั้น ๆ
โลกในบรมยุคเฮเดียนจากความคิดของศิลปิน
รายชื่อจังหวัดของประเทศไทยเรียงตามพื้นที่

ระวังสับสนกับ จังหวัดของประเทศไทย
รายชื่อจังหวัดในประเทศไทยเรียงตามพื้นที่ รายชื่อนี้รวมกรุงเทพมหานครซึ่งเป็นเขตการปกครองพิเศษเทียบเท่าจังหวัดเข้าไปด้วย
| อันดับ | จังหวัด | พื้นที่ (ตารางกิโลเมตร) |
| --- | --- | --- |
| 1 | เชียงใหม่ | 22,436.074 |
| 2 | นครราชสีมา | 20,493.964 |
| 3 | กาญจนบุรี | 19,483.148 |
| 4 | อุบลราชธานี | 15,774.000 |
| 5 | ตาก | 13,952.997 |
| 6 | สุราษฎร์ธานี | 12,891.469 |
| 7 | ชัยภูมิ | 12,778.287 |
| 8 | แม่ฮ่องสอน | 12,681.259 |
| 9 | เพชรบูรณ์ | 12,668.416 |
| 10 | ลำปาง | 12,533.961 |
| 11 | อุดรธานี | 11,730.302 |
| 12 | เชียงราย | 11,678.400  |
| 13 | น่าน | 11,472.072 |
| 14 | เลย | 11,424.612 |
| 15 | ขอนแก่น | 10,885.991 |
| 16 | พิษณุโลก | 10,815.854 |
| 17 | บุรีรัมย์ | 10,322.885 |
| 18 | นครศรีธรรมราช | 9,942.502 |
| 19 | สกลนคร | 9,605.764 |
| 20 | นครสวรรค์ | 9,597.677 |
| 21 | ศรีสะเกษ | 8,839.976 |
| 22 | กำแพงเพชร | 8,607.490 |
| 23 | ร้อยเอ็ด | 8,299.449 |
| 24 | สุรินทร์ | 8,124.056 |
| 25 | อุตรดิตถ์ | 7,838.592 |
| 26 | สงขลา | 7,973.894 |
| 27 | สระแก้ว | 7,195.436 |
| 28 | กาฬสินธุ์ | 6,946.746 |
| 29 | อุทัยธานี | 6,730.246 |
| 30 | สุโขทัย | 6,596.092 |
| 31 | แพร่ | 6,540.0 |
| 32 | ประจวบคีรีขันธ์ | 6,367.620 |
| 33 | จันทบุรี | 6,338.000 |
| 34 | พะเยา | 6,335.060 |
| 35 | เพชรบุรี | 6,225.138 |
| 36 | ลพบุรี | 6,199.753 |
| 37 | ชุมพร | 6,009.849 |
| 38 | นครพนม | 5,512.668 |
| 39 | สุพรรณบุรี | 5,358.008 |
| 40 | มหาสารคาม | 5,292.683 |
| 41 | ฉะเชิงเทรา | 5,235.768 |
| 42 | ราชบุรี | 5,196.462 |
| 43 | ตรัง | 4,917.519 |
| 44 | ปราจีนบุรี | 4,762.362 |
| 45 | กระบี่ | 4,708.512 |
| 46 | พิจิตร | 4,531.013 |
| 47 | ยะลา | 4,521.078 |
| 48 | ลำพูน | 4,505.882 |
| 49 | นราธิวาส | 4,475.430 |
| 50 | ชลบุรี | 4,363.000 |
| 51 | มุกดาหาร | 4,339.830 |
| 52 | บึงกาฬ | 4,305.000 |
| 53 | พังงา | 4,170.895 |
| 54 | ยโสธร | 4,161.664 |
| 55 | หนองบัวลำภู | 3,859.086 |
| 56 | สระบุรี | 3,576.486 |
| 57 | ระยอง | 3,552.000 |
| 58 | พัทลุง | 3,424.473 |
| 59 | ระนอง | 3,298.045 |
| 60 | อำนาจเจริญ | 3,161.248 |
| 61 | หนองคาย | 3,027.280 |
| 62 | ตราด | 2,819.000 |
| 63 | พระนครศรีอยุธยา | 2,556.640 |
| 64 | สตูล | 2,478.977 |
| 65 | ชัยนาท | 2,469.746 |
| 66 | นครปฐม | 2,168.327 |
| 67 | นครนายก | 2,122.000 |
| 68 | ปัตตานี | 1,940.356 |
| 69 | กรุงเทพมหานคร | 1,568.737 |
| 70 | ปทุมธานี | 1,525.856 |
| 71 | สมุทรปราการ | 1,004.092 |
| 72 | อ่างทอง | 968.372 |
| 73 | สมุทรสาคร | 872.347 |
| 74 | สิงห์บุรี | 822.478 |
| 75 | นนทบุรี | 622.303 |
| 76 | ภูเก็ต | 543.034 |
| 77 | สมุทรสงคราม | 416.707 |
เมเจอร์ ซีนีเพล็กซ์

| --- | --- |

ประเภท: บริการ - สื่อและสิ่งพิมพ์ SET:Major
ISIN: TH0671010Z08 
อุตสาหกรรม: บริการ
ก่อตั้ง: 25 พฤศจิกายน 2537
ผู้ก่อตั้ง: วิชา พูลวรลักษณ์
สำนักงานใหญ่: 1839 ถนนพหลโยธิน แขวงลาดยาว เขตจตุจักร กรุงเทพมหานคร 10900
บุคลากรหลัก: นายประเสริฐ บุญสัมพันธ์ รองประธานคณะกรรมการ   นายวิชา พูลวรลักษณ์ ประธานกรรมการบริหาร 
ผลิตภัณฑ์: โรงภาพยนตร์ โบว์ลิ่ง คาราโอเกะ โฆษณา อสังหาริมทรัพย์
รายได้: 7,604.06 ล้านบาท   (ข้อมูลปี 2561)
รายได้สุทธิ: 1,024.50 ล้านบาท   (ข้อมูลปี 2561)
เว็บไซต์: www.majorcineplex.com/
เมเจอร์ ซีนีเพล็กซ์ กรุ้ป เป็นหนึ่งในกิจการโรงภาพยนตร์และอสังหาริมทรัพย์รายใหญ่แห่งหนึ่งของตระกูลพูลวรลักษณ์ เริ่มเปิดดำเนินการจากการทำโรงภาพยนตร์ในระบบมัลติเพล็กซ์ แข่งขันกับโรงภาพยนตร์อื่น ๆ ที่พี่น้องในตระกูลเป็นคนบริหาร (วิชัย-วิสูตร พูลวรลักษณ์ ทำโรงหนังอีจีวี, วิชา พูลวรลักษณ์ ทำโรงหนังเมเจอร์ กำพล พูลวรลักษณ์ ทำโรงหนังเซ็นจูรี่)
ภาพรวมกลุ่มธุรกิจ

เมเจอร์ ซีนีเพล็กซ์ ถือเป็นผู้ให้บริการโรงภาพยนตร์ในระบบมัลติเพล็กซ์ (Multiplex) รายใหญ่ในประเทศไทย เปิดให้บริการครั้งแรกที่สาขาปิ่นเกล้า ในปี พ.ศ. 2537 ตั้งบนทำเลเวลโกเดิมที่ถูกไฟไหม้ลงโดยสร้างเป็นอาคารโรงภาพยนตร์และศูนย์การค้าครบวงจร ภายใต้แนวคิดให้โรงหนังแนวมินิเธียเตอร์ กับร้านอาหารผนวกเข้าด้วยกัน   ในรูปแบบสแตนอโลนแห่งแรกในประเทศไทย และเป็นเครือข่ายโรงภาพยนตร์ที่มีการเติบโตสูงเป็นอันดับหนึ่งของประเทศ[ต้องการอ้างอิง] ปัจจุบันเมเจอร์ซีนีเพล็กซ์เน้นเปิดสาขาควบคู่กับโครงการศูนย์การค้า ห้างสรรพสินค้า และห้างค้าปลีกขนาดใหญ่เพื่อลดต้นทุนการดำเนินการ โดยจำนวนโรงภาพยนตร์ขึ้นอยู่กับสถานที่ตั้ง และพื้นที่ที่ได้มา สาขาระดับอำเภอจะมีโรงภาพยนตร์จำนวน 1-2 โรงภาพยนตร์ สาขาระดับจังหวัดจะมีจำนวน 2-7 โรงภาพยนตร์ และถ้าเป็นสาขาใหญ่ ๆ และมีความสำคัญสูง ก็อาจจะมีได้สูงถึง 8-16 โรงภาพยนตร์ต่อหนึ่งสาขา
ปัจจุบัน เมเจอร์ ซีนีเพล็กซ์ เปิดให้บริการธุรกิจหลายประเภท โดยธุรกิจโรงภาพยนตร์ถือเป็นธุรกิจหลัก ภายใต้แบรนด์ดำเนินการ 10 แบรนด์ โดยมีแบรนด์ "เมเจอร์ ซีนีเพล็กซ์" เป็นแบรนด์หลัก และแบรนด์ "ซีนีเพล็กซ์" หรือ "เอ็ม คอลเล็คชัน" สำหรับสาขารูปแบบพิเศษที่เป็นการเปิดโอกาสให้เจ้าของสถานที่สามารถยื่นคำขอเปิดแบรนด์รองใหม่เพิ่มเติมได้ นอกจากนี้ยังมี ธุรกิจลานโบว์ลิ่ง คาราโอเกะ ลานสเก็ตน้ำแข็ง อสังหาริมทรัพย์ และศูนย์สุขภาพ ที่ดำเนินการอยู่ในปัจจุบันด้วย
ภาพรวมกลุ่มธุรกิจ > ผู้ถือหุ้นรายใหญ่

ข้อมูล ณ วันที่ 22 เมษายน พ.ศ. 2565
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | นาย วิชา พูลวรลักษณ์ | 265,040,100 | 29.65% |
| 2 | NORTRUST NOMINEES LTD-CL AC | 52,713,363 | 5.89% |
| 3 | บริษัท ไทยเอ็นวีดีอาร์ จำกัด | 50,199,535 | 5.61% |
| 4 | GIC PRIVATE LIMITED | 45,563,200 | 5.09% |
| 5 | SOUTH EAST ASIA UK (TYPE C) NOMINEES LIMITED | 44,814,580 | 5.01% |
ธุรกิจของบริษัท > ธุรกิจโรงภาพยนตร์

เมเจอร์ ซีนีเพล็กซ์ ประกอบธุรกิจโรงภาพยนตร์เป็นธุรกิจหลัก โดยมีแบรนด์ เมเจอร์ ซีนีเพล็กซ์ เป็นแบรนด์เรือธงของธุรกิจโรงภาพยนตร์ เปิดให้บริการครั้งแรกเมื่อ พ.ศ. 2537 ก่อนควบรวมกิจการกับ อีจีวี ซึ่งเป็นอีกโรงภาพยนตร์หนึ่งที่บริหารโดยบุคคลในตระกูลพูลวรลักษณ์ใน พ.ศ. 2547 จากนั้นได้เริ่มขยายโรงภาพยนตร์รูปแบบสาขาใหม่ในชื่อ ซีนีเพล็กซ์ ซึ่งเริ่มขยายรูปแบบที่สาขาสยามพารากอนใน พ.ศ. 2549 ปัจจุบัน เมเจอร์ ซีนีเพล็กซ์ มีแบรนด์โรงภาพยนตร์ทั้งหมด 12 แบรนด์  โดยมีรายละเอียดทั้งหมด ดังต่อไปนี้
ธุรกิจของบริษัท > ธุรกิจโรงภาพยนตร์ > เมเจอร์ ซีนีเพล็กซ์

เมเจอร์ ซีนีเพล็กซ์ (อังกฤษ: Major Cineplex) เป็นแบรนด์เรือธงของธุรกิจโรงภาพยนตร์ เปิดให้บริการครั้งแรกที่สาขาปิ่นเกล้าเมื่อ พ.ศ. 2538 โดยสร้างบนพื้นที่ซึ่งเดิมเป็นที่ตั้งของห้างสรรพสินค้าเวลโก้ และมีสาขาเรือธงคือสาขารัชโยธิน ซึ่งเป็นที่ตั้งสำนักงานบริษัทด้วย มีสาขาในประเทศไทย 165 สาขา ต่างประเทศ 6 สาขา